wickkiey/tamil-wikipedia-chunked huggingface dataset:
# இலங்கை அரசு விடுதலைப் புலிகள் 2006 பேச்சுக்கள், இரண்டாம் சுற்று

**இலங்கை அரசு (இ.சு.க) விடுதலைப் புலிகள் 2006 பேச்சுக்கள், இரண்டாம் சுற்று** எனப்படுவது இலங்கை அரசுக்கும் (இலங்கை சுதந்திரக் கட்சி) விடுதலைப் புலிகளுக்கும் இடையில் அக்டோபர் 28-29, 2006 திகதிகளில் ஜெனிவாவில் நடைபெற்ற நேரடி பேச்சுவார்த்தைகளைக் குறிக்கும். வட கிழக்கு இலங்கைத் தமிழ் மக்கள் மிகவும் இக்கட்டான ஒரு வாழ்வியல் சூழலில் இருக்கையில் இப்பேச்சுக்கள் நடைபெற்றன.
# அக்டோபர் 29

## பிறப்புகள்

- 1270 &ndash; நாம்தேவ், மகாராட்டிரத் துறவி (இ. 1350)
- 1808 &ndash; காத்தரினா சுகார்பெல்லினி, இத்தாலிய வானியலாளர் (இ. 1873)
- 1897 &ndash; ஜோசப் கோயபெல்ஸ், செருமனியின் அரசுத்தலைவர் (இ. 1945)
- 1909 &ndash; மு. அருணாசலம், தமிழகத் தமிழறிஞர், நூலாசிரியர் (இ. 1992)
- 1921 &ndash; பாலகுமாரன் மகாதேவா, இலங்கைக் கல்வியாளர் (இ. 2013)
- 1923 &ndash; காரல் ஜெராசி, ஆத்திரிய-அமெரிக்க வேதியியலாளர் (இ. 2015)
- 1931 &ndash; வாலி, திரைப்படப் பாடலாசிரியர், கவிஞர் (இ. 2013)
- 1938 &ndash; எலன் ஜான்சன் சர்லீஃப், லைபீரியாவின் 24வது அரசுத்தலைவர், அமைதிக்கான நோபல் பரிசு பெற்றவர்
- 1950 &ndash; அப்துல்லா குல், துருக்கியின் 11வது அரசுத்தலைவர்
- 1974 &ndash; செல்வராசா கஜேந்திரன், இலங்கை அரசியல்வாதி
- 1976 &ndash; ராகவா லாரன்ஸ், தென்னிந்தியத் திரைப்பட நடிகர், இயக்குநர்
- 1980 &ndash; பென் போஸ்டர், அமெரிக்க நடிகர்
- 1981 &ndash; ரீமா சென், இந்திய நடிகை
- 1985 &ndash; விஜேந்தர் குமார், இந்தியக் குத்துச்சண்டை வீரர்
- 1986 &ndash; ஸ்ரீதேவி விஜயகுமார், தென்னிந்தியத் திரைப்பட நடிகை
# அக்டோபர் 29

## இறப்புகள்

- 1618 &ndash; வால்ட்டர் ரேலி, ஆங்கிலேய இராணுவ அதிகாரி, நாடுகாண் பயணி, அரசியல்வாதி (பி. 1554)
- 1783 &ndash; ழான் லி ராண்ட் டெ'ஆலம்பர்ட், பிரான்சியக் கணிதவியலாலர், இயற்பியலாளர் (பி. 1717)
- 1897 &ndash; ஹென்றி ஜார்ஜ், அமெரிக்க ஊடகவியலாளர், மெய்யியலாளர், பொருளியலாளர் (பி. 1839)
- 1911 &ndash; ஜோசேப் புலிட்சர், அங்கேரிய-அமெரிக்கப் பதிப்பாளர், அரசியல்வாதி (பி. 1847)
- 1929 &ndash; ஏ. சபாபதி முதலியார், தென்னிந்திய அரசியல்வாதி, தொழிலதிபர், புரவலர் (பி. 1838)
- 1949 &ndash; ஜார்ஜ் குர்ச்சீயெவ், ஆர்மேனிய-பிரெஞ்சு மதகுரு, மெய்யியலாளர் (பி. 1872)
- 1951 &ndash; இராபர்ட் கிராண்ட் ஐத்கென், அமெரிக்க வானியலாளர் (பி. 1864)
- 1959 &ndash; அலெக்சாந்தர் துபியாகோ, சோவியத் வானியலாளர் (பி. 1903)
- 1976 &ndash; தெ. து. ஜயரத்தினம், யாழ்ப்பாணத்துக் கல்வியாளர் (பி. 1913)
- 1988 &ndash; கமலாதேவி சட்டோபாத்யாய், இந்திய எழுத்தாளர், செயற்பாட்டாளர் (பி. 1903)
- 1990 &ndash; கே. வீரமணி, தமிழகப் பக்தியிசைப் பாடகர் (பி. 1936)
- 2001 &ndash; சுந்தா சுந்தரலிங்கம், இலங்கை வானொலி, பிபிசி தமிழோசை அறிவிப்பாளர் (பி. 1930)
- 2006 &ndash; முகம்மது மசிடோ, நைஜீரிய அரசியல்வாதி (பி. 1928)
# அக்டோபர் 29

## சிறப்பு நாள்

- உலக பக்கவாத நாள்
- குடியரசு நாள் (துருக்கி, 1923)
# சென்னை நூலகம்

| *சென்னை நூலகம்* |  |  |
| --- | --- | --- |
| **வெளியீட்டாளர்** | கௌதம் இணைய சேவைகள் |  |
| **வடிவமைப்பாளர்** | கோ. சந்திரசேகரன் |  |
| **வகை** | இணையதளம் |  |
| **வெளியீடுகள்** | மின் நூல்கள் |  |
| **தொடக்கம்** | 15-09-2006 |  |
| **நிறுவனம்** | கௌதம் இணைய சேவைகள் |  |
| **நகரம்** | சென்னை |  |
| **மாநிலம்** | தமிழ்நாடு |  |
| **நாடு** | இந்தியா |  |
| **தொடர்பு முகவரி** | கௌதம் இணைய சேவைகள்
75, பல்லவன் தெரு,
வித்யா நகர் 8வது கிராஸ்,  
அம்மாப்பேட்டை
சேலம்-636003.
தமிழ்நாடு,
இந்தியா |  |
| **வலைப்பக்கம்** | சென்னை நூலகம் | } |  
**சென்னை நூலகம்.காம்** (*chennailibrary.com*) என்பது தமிழ் நூல்களை வழங்கும் தமிழ் இணையத்தளம் ஆகும். 2006 ஆம் ஆண்டு செப்டம்பர் மாதம் துவங்கப்பட்ட இந்த இணையத்தளம், தமிழ் இலக்கியங்கள் பலவற்றை ஒருங்குறியில் வாசிக்க வழங்குகின்றது.  
பத்துப்பாட்டு, எட்டுத்தொகை, பதினெண் கீழ்க்கணக்கு முதலான பழந்தமிழ் நூல்கள் முதல் புதுமைப்பித்தன், கல்கி, ந. பிச்சமூர்த்தி, அறிஞர் அண்ணா போன்ற அண்மைக்கால எழுத்தாளர்களின் நூற்கள் வரையாகப் பரந்தளவிலான நூல்கள் இவ்விணையத்தளத்தில் வெளியிடப்படுகின்றன. இத்தளத்தில் பழந்தமிழ் இலக்கியங்களும், நாட்டுடைமை ஆக்கப்பட்ட தமிழ் படைப்பாளிகளின் நூல்களும் உள்ளன.  
இத்தளம் செப்டம்பர், 15, 2006ல் தொடங்கப்பட்டது. இதனைத் தொடங்கி நடத்தி வருபவர் கோ. சந்திரசேகரன். இத்தளம் அரசு ஆதரவு பெற்றதல்ல. சந்திரசேகரனின் தனிபட்ட முயற்சியால் உருவானது. இத்தளம் கௌதம் இணைய சேவைகள் (Gowtham Web Services) நிறுவனத்தின் கீழ் உள்ள இணையதளங்களில் ஒன்றாகும். இத்தளம் இந்நிறுவனத்தின் இரண்டாவது தளமாகும். முதல் தளமான சென்னைநெட்வொர்க்.காம் 2001ஆம் ஆண்டு முதல் இயங்கி வருகிறது. சென்னைநூலகம்.காம் இணையதளம் ஆரம்பிக்கும் முன்னர் வரை தமிழ் நூல்கள் சென்னைநெட்வொர்க்.காம் இணையதளத்தில் தான் வெளியிடப்பட்டு வந்தன.
# சென்னை நூலகம்

## இலவச வெளியீடுகள்

- அனைத்து இலவச நூல்களின் பட்டியல்
- கல்கி கிருஷ்ணமூர்த்தியின் அனைத்து நூல்கள்
- புதுமைப்பித்தனின் படைப்புகள் 108 சிறுகதைகள் 57 மொழிபெயர்ப்பு சிறுகதைகள்
- தீபம் ந.பார்த்தசாரதியின் படைப்புகள்
- பேரறிஞர் சி.என்.அண்ணாதுரையின் படைப்புகள்
- மு.வரதராசனாரின் படைப்புகள்
- ந.பிச்சமூர்த்தியின் படைப்புகள்
- பாரதியார் படைப்புகள்
- பாரதிதாசன் படைப்புகள்
- ரமணிசந்திரன் படைப்புகள்
- சு.சமுத்திரம் படைப்புகள்
- ஆசிரியர் சாவி படைப்புகள்
# அக்டோபர் 30

## பிறப்புகள்

- 1632 &ndash; கிறிஸ்டோபர் ரென், ஆங்கிலேய இயற்பியலாளர், கணிதவியலாளர், கட்டிடக் கலைஞர் (இ. 1723)
- 1735 &ndash; ஜான் ஆடம்ஸ், அமெரிக்காவின் 2வது அரசுத் தலைவர் (இ. 1826)
- 1885 &ndash; எஸ்ரா பவுண்ட், அமெரிக்கக் கவிஞர் (இ. 1972)
- 1896 &ndash; ஹேரி ஆர். ட்ரூமன், அமெரிக்கப் போர் வீரர் (இ. 1980)
- 1898 &ndash; இராய. சொக்கலிங்கம், தமிழறிஞர் (இ. 1974)
- 1908 &ndash; முத்துராமலிங்கத் தேவர், இந்திய விடுதலைப் போராட்ட செயற்பாட்டாளர் (இ. 1963)
- 1909 &ndash; ஓமி பாபா, இந்திய-பிரெஞ்சு இயற்பியலாளர் (இ. 1966)
- 1916 &ndash; லா. சா. ராமாமிர்தம், தமிழக எழுத்தாளர் (இ. 2007)
- 1932 &ndash; பருண் டே, இந்திய வரலாற்றாளர் (இ. 2013)
- 1936 &ndash; ஏ. ஆர். எம். அப்துல் காதர், இலங்கை அரசியல்வாதி
- 1941 &ndash; தியோடர் வொல்ப்காங் ஹான்ஸ், நோபல் பரிசு பெற்ற செருமனிய இயற்பியலாளர்
- 1942 &ndash; சமல் ராஜபக்ச, இலங்கை அரசியல்வாதி
- 1953 &ndash; சார்லஸ் மார்டின் ஸ்மித், அமெரிக்க நடிகர், இயக்குநர்
- 1960 &ndash; டீகோ மரடோனா, எர்ச்செந்தீனக் கால்பந்து வீரர்
- 1962 &ndash; கொட்னி வோல்சு, யமேக்கத் துடுப்பாளர்
- 1966 &ndash; கே. வி. ஆனந்த், தென்னிந்தியத் திரைப்பட ஒளிப்பதிவாளர், இயக்குநர்
- 1972 &ndash; புண்ணியமூர்த்தி சத்தியமூர்த்தி, ஈழத்து அரசியல் ஆய்வாளர் (இ. 2009)
# அக்டோபர் 30

## இறப்புகள்

- 1883 &ndash; தயானந்த சரசுவதி, இந்திய மெய்யியலாளர் (பி. 1824)
- 1910 &ndash; ஹென்றி டியூனாண்ட், செஞ்சிலுவைச் சங்கத்தை ஆரம்பித்தவர், அமைதிக்கான நோபல் பரிசு பெற்ற சுவிட்சர்லாந்தவர் (பி. 1828)
- 1963 &ndash; முத்துராமலிங்கத் தேவர், இந்திய விடுதலைப் போராட்ட செயற்பாட்டாளர் (பி. 1908)
- 1969 &ndash; அனந்தராம தீட்சிதர், தமிழக சமய சொற்பொழிவாளர் (பி. 1903)
- 1972 &ndash; பதே சிங், சீக்கிய சமய, அரசியல் தலைவர் (பி. 1911)
- 1973 &ndash; ரா. கிருஷ்ணசாமி நாயுடு, தமிழக அரசியல்வாதி (பி. 1902)
- 1974 &ndash; பேகம் அக்தர், இந்தியப் பாடகி, நடிகை (பி. 1914)
- 1979 &ndash; சுபத்திரன், இலங்கையின் முற்போக்கு இலக்கிய கவிஞர் (பி. 1935)
- 1990 &ndash; வி. சாந்தாராம், இந்திய நடிகர், இயக்குநர் (பி. 1901)
- 1994 &ndash; சுவரண் சிங், இந்திய அரசியல்வாதி (பி. 1907)
- 1997 &ndash; சுந்தர சண்முகனார், புதுவைத் தமிழறிஞர் (பி. 1922)
- 1999 &ndash; சௌமியமூர்த்தி தொண்டமான், இலங்கை மலையகத் தமிழர்களின் அரசியல், தொழிற்சங்கத் தலைவர் (பி. 1913)
- 2007 &ndash; லா. சா. ராமாமிர்தம், தமிழக எழுத்தாளர் (பி. 1916)
- 2009 &ndash; பொ. மோகன், இந்திய அரசியல்வாதி (பி. 1949)
- 2010 &ndash; ஆரி முலிச், டச்சுக் கவிஞர் (பி. 1927)
# அக்டோபர் 30

## சிறப்பு நாள்

- விடுதலை நாள் (சிலோவாக்கியா)
- தேவர் செயந்தி
# சௌமியமூர்த்தி தொண்டமான்

**சௌமியமூர்த்தி தொண்டமான்** (ஆகஸ்டு 30, 1913 - அக்டோபர் 30, 1999) இலங்கை வாழ் இந்தியத் தமிழர்களது முக்கிய அரசியல் தலைவர்களில் ஒருவராவார். 86 வது வயதில் இவர் இறக்கும் போது இலங்கைத் தொழிலாளர் காங்கிரசின் தலைவராகவும் இலங்கை அரசின் அமைச்சரவையில் வயது கூடிய அமைச்சராகவும் காணப்பட்டார். இவர் தொடர்ந்து 21 வருடங்கள் இலங்கை நாடாளுமன்றத்தில் அமைச்சராகப் பதவி வகித்தார்.
# சௌமியமூர்த்தி தொண்டமான்

## வாழ்க்கை வரலாறு

### ஆரம்ப வாழ்க்கை

தொண்டமானின் தந்தையார் இந்தியாவின் புதுக்கோட்டை பகுதியில் இருந்த அரச பரம்பரை வழி வந்தவராவார். இவர் *முன்ன புத்தூர்* என்ற கிராமத்தில் வசித்து வந்தார். எனினும் அவரது தந்தையின் காலத்தில் அவர்களது குடும்பம் ஏழ்மையில் வாடியது. இதனால் கருப்பையா இலங்கையில் கோப்பி தோட்டத்துக்கு வேலை செய்ய சென்றவர்களுடன் கூட, இலங்கை சென்று அங்கு வேலை செய்து செல்வம் சேர்த்தார். பின்னர் இந்தியா திரும்பிய அவர் தமது கிராமத்தில் சீதாம்மை என்பரை 1903 இல் திருமணம் செய்து கொண்டார். இவர்களுக்கு பிறந்த முதல் பெண் குழந்தை சிறிது காலத்தில் இறந்தது. மறுபடி இலங்கை திரும்பிய கருப்பையா இலங்கையில் நுவரெலியா மாவட்டத்தில் அமைந்துள்ள வெவண்டன் என்னும் தேயிலை தோட்டத்தை விலைக்கு வாங்கினார். ஒரு வருடத்துக்குப் பிறகு இந்தியா திரும்பிய கருப்பையாவுக்கு மூன்று பெண் குழந்தைகளுக்கு பிறகு ஐந்தாவது குழந்தையாக சௌமியமூர்த்தி 1913 அக்டோபர் 30 இல் பிறந்தார்.  
சௌமியமூர்த்தியின் பிறப்புக்கு பின்னர் உடனடியாக இலங்கை திரும்பிய கருப்பையா, சௌமியமூர்த்தியின் ஏழாவது வயதில் தமது கிராமத்துக்கு திரும்பினார். அவ்வேளையில் தமது தந்தையாருடன் நெருங்கிய தொடர்பை வளர்த்துக் கொண்டார். இலங்கை திரும்பிய கருப்பையா நான்கு ஆண்டுகளுக்குப் பிறகு சௌமியமூர்த்தியை இலங்கைக்கு தம்முடன் அழைத்துக் கொண்டார். 1924 ஆம் ஆண்டு தமது 11வது அகவையில் இலங்கை வந்த சௌமியமூர்த்தி தமது 14வது அகவை தொடக்கம் கம்பளை புனித அந்திரேயர் கல்லூரியில் சேர்ந்து கல்வி கற்றார்.  
1927இல், கம்பளை புனித அந்திரேய கல்லூரியில் சௌமியமூர்த்தி இணைந்த அதே வருடத்தில், மகாத்மா காந்தி இலங்கை வந்திருந்தார். அவரின் உரைகளால் சௌமியமூர்த்தி மிகவும் கவரப்பட்டார். முக்கியமாக காந்தி தமது கண்டி உரையில் தோட்ட உரிமையாளர்கள் தங்களது தோட்டங்களில் வேலை செய்யும் பணியாளர் மீது தனிப்பட்ட கவனம் செலுத்தி அவர்களது தேவைகளை கவனிக்குமாறு கேட்டுக் கொண்டமையானது சௌமியமூர்த்தியின் வாழ்வில் பெரிய தாக்கத்தை ஏற்படுத்தியது. இந்திய விடுதலை இயக்கத்தில் சௌமியமூர்த்தி நாட்டம் அதிகமாக தொடங்கியது.
# சௌமியமூர்த்தி தொண்டமான்

## வாழ்க்கை வரலாறு

### திருமணமும் குடும்பமும்

அச்சமயம் நோய்வாய்ப்பட்டிருந்த தந்தையார் அவருக்கு திருமணம் செய்துவைக்க ஏற்பாடு செய்தார். இதன்படி 1932 ஆம் ஆண்டு, இந்தியாவில் வசித்த சௌமியமூர்த்தியின் தாயாரும் சகோதரியும் பார்த்த பெண்ணான கோதை என்பவரோடு, மணமகன் இல்லாமலேயே சௌமியமூர்த்தியின் சகோதரி தாலிக்கட்ட திருமணம் முடிந்தது. அதே ஆண்டு இந்தியா திரும்பிய சௌமியமூர்த்தி ஒரு வருடமளவில் அங்கு தங்கியிருந்தார். அக்காலப்பகுதியில் அவரது மகன் இராமநாதன் பிறந்தார். பின்னர் குழந்தையையும் மனைவியையும் இந்தியாவில் விட்டுவிட்டு இலங்கை திரும்பிய சௌமியமூர்த்தி தந்தையாரின் உடல் நிலை பாதிப்பு காரணமாக வெவண்டன் தோட்ட நிர்வாகத்தை தானே பார்த்து வந்தார்.
1939ஆம் ஆண்டு உடல் நிலை மிக மோசமாக காணப்பட்ட கருப்பையாவின் வேண்டுகோளுக்கு இணங்க சௌமியமூர்த்தியின் மனைவி கோதையும் மகன் இராமநாதனும் இலங்கை வந்தனர். 1940 இல் கருப்பையா காலமானார். பின்னாளில் இராமநாதன் இலங்கை மத்திய மாகாண அமைச்சராக தேர்தெடுக்கப்பட்டார்.
# சௌமியமூர்த்தி தொண்டமான்

## வாழ்க்கை வரலாறு

### அரசியல் பிரவேசம்

1930களின் ஆரம்ப காலப்பகுதியில் அட்டன் நகரில் *காந்தி சேவா சங்கம்* என்ற சங்கமொன்று இயங்கி வந்தது. இராசலிங்கம், வெள்ளையன் போன்ற இளைஞர்கள் அதில் முக்கிய பங்காற்றி வந்தனர். காந்திய வழிச்சென்ற செல்வந்த வாலிபனான சௌமியமூர்த்தியை இவர்கள் அச்சங்கக் கூட்டம் ஒன்றுக்கு அழைத்தனர். சௌமியமூர்த்தி தனது தந்தைக்கு அரசியல் மீது இருந்த வெறுப்பு காரணமாக முதலில் பங்கு பற்ற மறுத்தாலும் பின்னர் அதில் பங்கேற்றார். மேலும் அப்போது நேதாஜி சுபாஷ் சந்திர போஸ் வழிசென்ற இயக்கமான *போஸ் சங்க* கூட்டங்களிலும் பங்கேற்றார். இவற்றில் சௌமியமூர்த்தி உரையாற்றத் தொடங்கினார்.  
ஜூலை 24, 1939 இல் ஜவஹர்லால் நேருவின் கருத்துக்கேற்ப ஆரம்பிக்கப்பட்ட இலங்கை இந்திய காங்கிரசின் கம்பளைக் கிளையின் தலைவராக, ஆகஸ்ட் 13 1939 இல் சௌமியமூர்த்தி தேர்ந்தெடுக்கப்பட்டார். இது தனது தந்தையின் விருப்பத்துக்கு மாறாகக் காணப்பட்டாலும் இந்தியாவில் இருந்து இலங்கை வந்த வேலையாட்கள் படும் துயரங்களை அறிந்திருந்தபடியால் அவர்களுக்கு சேவை செய்யும் பொருட்டு அப்பதவியை ஏற்றுக் கொண்டார்.  
இலங்கையில் 1930களின் கடைசி பகுதியில் ஏற்பட்ட இந்திய எதிர்ப்பு அலைகள் காரணமாக அதிகளவான தோட்டத் தொழிலாளர்கள் இலங்கை இந்திய காங்கிரசில் இணைந்தனர். இதனால் அவர்களது பிரச்சினைகளை பேச வேண்டிய தேவை இலங்கை இந்திய காங்கிரசுக்கு ஏற்பட்டது. ஆனால் இலங்கை இந்திய காங்கிரஸ் இந்திய தொழிலாளரது பிரச்சினைகளை தோட்ட நிர்வாகத்திடம் கொண்டு சென்ற போது அவர்கள் அரசியல் கட்சியுடன் பேச மறுத்தனர். மாறாக தொழிற்சங்கத்துடன் மட்டுமே பேச முடியுமென வாதிட்டனர். இதனால் 1940 மே மாதம் இலங்கை இந்திய காங்கிரசின் தொழிற்சங்க கிளை ஆம்பிக்கப்பட்டது. இதன் ஆரம்ப தலைவராக சௌமியமூர்த்தியும், செயளாலராக பம்பாய் பல்கலைக்கழகத்தின் வர்த்தக பட்டதாரியும், இடதுசாரி கருத்து கொண்டவரான அப்துல் அசீசும் தெரியப்பட்டனர். 1940 செப்டம்பர் 7 - 8 இல் இலங்கை இந்திய காங்கிரசின் தொடக்க விழாவை தலைமை தாங்கி நடத்தினார். இந்நிகழ்வே இவரது வாழ்வின் முதலாவது பிரதான அரசியல் நிகழ்வாகும்.  
இலங்கை இந்திய காங்கிரசின் இரண்டாவது பொதுக்குழு கூட்டம் கண்டியில் 1942 இல் கூடியபோது தலைமைக்கு நடத்தப்பட்ட வாக்கெடுப்பில் சௌமியமூர்த்தி அஸீசிடம் தோல்வி கண்டார். எனினும் 1945 ஆம் ஆண்டு நுவரெலியா பொதுக்குழுவில் இலங்கை இந்திய காங்கிரசினதும் அதன் தொழிற்சங்கத்தினதும் தலைவராக தெரிந்தெடுக்கப்பட்டார்.
# சௌமியமூர்த்தி தொண்டமான்

## வாழ்க்கை வரலாறு

### முதலாவது தொழிற்சங்க போராட்டம்

1946 இல் கேகாலையில் உள்ள தேயிலை தோட்டமொன்றான நவிஸ்மியர் தோட்டத்தில் இருந்த 360 தமிழ் தோட்ட தொழிலாளார் குடும்பங்கள் அருகில் இருந்த சிங்கள கிராமத்தவருக்கு நிலம் பகிர்ந்து கொடுக்கப்பட வேண்டும் எனக் கூறி தோட்டத்தில் இருந்து உடனடியாக வெளியேறுமாறு அரசால் பணிக்கப்பட்டனர், அவர்களுக்கு வேலையும் மறுக்கப்பட்டது. தோட்டத் தொழிலாளர்கள் தாங்கள் பிறந்து வளர்ந்த இடத்தில் இருந்து வெளியேற மறுத்தனர். தோட்ட நிர்வாகம் இக்குடும்பத்தவர்களுக்கு எதிராக சட்ட நடவடிக்கை மேற்கொண்டது. உடனடியாக செயலில் இறங்கிய சௌமியமூர்த்தி தொண்டமான் சட்ட நடவடிக்கையில் இறங்கியதோடு, இலங்கை இந்திய காங்கிரசின் அட்டன், இரத்தினபுரி, எட்டியாந்தோட்டை, கேகாலை பிரதேச தலைவர்களை அழைத்து அப்பிரதேச தேயிலை, இறப்பர், கோப்பி தோட்டங்களில் வேலை நிறுத்தத்தை அறிவித்தார். மேலும் முழுத்தோட்டத்துறையையும் முடக்க போவதாக அறிவித்தார். வேலை நிறுத்தம் 21 நாட்கள் நீடித்தது. அப்போது விவசாயத்துறை அமைச்சராக இருந்த டி. எஸ். சேனநாயக்கா இந்தியப் பிரதிநிதிகளுடன் பேச்சுக்களுக்கு இணங்கினார். பேச்சுக்களில் ஏற்பட்ட இணக்கப்பாடுகளுக்கு ஏற்ப ஆளுனர் மூர் 360 குடும்பங்களையும் மன்னிக்குமாறு பணித்தார்.
# சௌமியமூர்த்தி தொண்டமான்

## வாழ்க்கை வரலாறு

### நாடாளுமன்ற அங்கத்தவர்

1947 இல் 95 நாடாளுமன்ற அங்கத்தவர்களை தெரிவு செய்வதற்காக பொதுத்தேர்தல் நடத்தப்பட்டது. இலங்கை இந்திய காங்கிரஸ் எட்டு ஆசனங்களுக்கு போட்டியிட்டு ஏழு இடங்களை கைப்பற்றியது. சௌமியமூர்த்தி தொண்டமான் நுவரெலியா ஆசனத்தில் போடியிட்டு, 9386 வாக்குகள பெற்றார். இது இரண்டாவதாக வந்த ஜேம்ஸ் இரத்தினத்தை விட 6135 வாக்கு அதிகமாகும். அவர் நாடாளுமன்றத்தில் இடசாரி கட்சிகளோடு எதிர்க்கட்சி ஆசனத்தில் அமர்ந்தார். தொண்டமான் இலங்கையில் முக்கிய அரசியல் சக்தியாக வளரத் தொடங்கிய போது 1948 பெப்ரவரி 4 இல் இலங்கை சுதந்திரம் பெற்றது.
# சௌமியமூர்த்தி தொண்டமான்

## வாழ்க்கை வரலாறு

### இந்திய பாகிஸ்தானிய குடியுரிமைச் சட்டம்

இலங்கையின் முதலாவது நாடாளுமன்றத்தின் பிரதமரான டி. எஸ். சேனநாயக்கா இலங்கையில் பிரித்தானிய ஆட்சியின் போது இலங்கை வந்து குடியேறிய இந்திய பாகிஸ்தானிய மக்களது குடியுரிமையை பறிக்கும் சட்டம் ஒன்றை முன்வைத்து நிறைவேற்றினார். சௌமியமூர்த்தி தொண்டமான் இதற்கு எதிராக நாடாளுமன்றில் வாதப்பிரதிவாதங்களை செய்தும் பலனற்றுப் போனது. குடியுரிமையைப் பறித்த பின்னர் டி. எஸ். சேனநாயக்கா இந்திய பாகிஸ்தானிய குடியுரிமைச் சட்டம்-1949 என்ற புதிய சட்டத்தை கொண்டு வந்தார். இதன் படி இலங்கை குடியுரிமையை பெற பல தகைமைகள் முன்மொழியப்பட்டிருந்தது. இது சரியான சட்டமாக தெரிந்தாலும் பல நடைமுறைச் சிக்கல்களை கொண்டிந்தது. இதனால் அச்சிக்கல்களைச் சுட்டிக்காட்டி தொண்டமான் இதனைப் நாடாளுமன்றில் எதிர்த்தார். இலங்கை இந்திய காங்கிரசின் மத்திய குழு யாரும் குடியுரிமைக்கு விண்ணப்பிக்க கூடாது என தீர்மானித்தது. இதன்படி பெரும்பான்மையான இந்தியர்கள் விண்ணப்பிக்கவில்லை. ஆனால் இலங்கை இந்திய காங்கிரசின் ஏழு நாடாளுமன்ற உறுப்பினர்கள் மாத்திரம் தமது நாடாளுமன்ற ஆசனங்களை காத்துக் கொள்ளும் பொருட்டு விண்ணப்பிக்க அனுமதிக்கப்பட்டனர். டி. எஸ். சேனநாயக்காவின் மரணத்துக்கு பின்னர் பொதுத்தேர்தல் நடத்தப்பட்டது. இதன்போது இந்தியர்கள் குடியுரிமை அற்றவர்களாக இருந்தபடியால் தொண்டமானும் ஏனைய ஆறு பிரதிநிகளும் மீண்டும் நாடாளுமன்றம் செல்ல முடியவில்லை.
# சௌமியமூர்த்தி தொண்டமான்

## வாழ்க்கை வரலாறு

### 1952 சத்தியாகிரகம்

ஏப்ரல் 28, 1952 இல் இலங்கை வாழ் இந்திய மக்களுக்கு குடியுரிமை வழங்குமாறு தொண்டமான் பேரணியொன்றையும் சத்தியாக்கிரகம் ஒன்றையும் நடத்த ஆரம்பித்தார். ஏப்ரல் 29, 1952 இல் அசீசுடன் கூடச் சென்று பிரதமரின் அலுவலக அறைக்கு முன்னதாக சத்தியாகிரகத்தில் ஈடுபட்டார். பல சிக்கல்களுக்கு மத்தியில் இதனை தொடர்ந்து செய்தார். பல சந்தர்ப்பங்களில் பொலிசார் அவரை பலவந்தமாக சத்தியாக்கிரக இடத்தில் இருந்து அகற்றினாலும் மீண்டும் அவ்விடத்துக்கு திரும்பினார். நாடாளுமன்றம் முன்பாகவும் தமது அகிம்சை போராட்டத்தை தொடர்ந்தார். இப்போராட்டங்கள் காரணமாக அரசு இந்தியர்களை மீண்டும் குடியுரிமைக்கு விண்ணப்பிக்க கோரியது. இதன் போது 850,000 பேர் குடியுரிமைக்காக விண்ணப்பித்தனர். 1950 களில் இலங்கை இந்திய காங்கிரஸ் சார்பாக எவருமே நாடாளுமன்றம் செல்லவில்லை.
# சௌமியமூர்த்தி தொண்டமான்

## வாழ்க்கை வரலாறு

### அசீசின் பிரிவு

ஆரம்பத்தில் இருந்தே அசீசுடனான சில கருத்து முரன்பாடுகள் காணப்பட்டாலும் அவை பொது நோக்கு ஒன்றுக்காக பின்தள்ளப்பட்டு வந்தது. அசீஸ் இலங்கை இந்திய காங்கிரசை இடதுசாரிகள் பக்கமாக நகர்த்துகிறார் என்ற குற்றச்சாட்டு தொண்டமானால் முன்வைக்கப்பட்டது. மேலும் அசீஸ் முஸ்லிமாகவும் தமிழ் பேச முடியாதவராகவும் காணப்பட்டார். ஆனால் சௌமியமூர்த்தி பெரும்பான்மையான இந்திய தொழிளாலர்களை போல இந்து தமிழராக காணப்பட்டார். இவர்களின் கருத்து முரண்பாடு 1945இல் இருந்து வெளித்தோன்றியது. 1945 முதல் இலங்கை இந்திய காங்கிரசின் ஒவ்வொரு தலைவர் தெரிவு வாக்கெடுப்பிலும் சௌமியமூர்த்தி அசீசை வெற்றிக் கொண்டார். 1954இல் அட்டனில் நடைபெற்ற இ. இ. கா. பொதுக்கூட்டத்தில் தொண்டமான் தலைவர் பதவிக்கு போட்டியிடவில்லை. அசிஸ் இதில் வெற்றிபெற்றார். கட்சிக்குள் பலர் சௌமியமூர்த்திக்கு ஆதரவு நிலை எடுத்தபடியால், டிசம்பர் 13 1955 அசிஸ் கட்சியில் இருந்து வெளியேற்றப்பட்டார். வெளியேற்றப்பட்ட அசீஸ், சனநாயக தொழிளாலர் காங்கிரஸ் என்ற புதிய கட்சியை ஆரம்பித்தார்.
# சௌமியமூர்த்தி தொண்டமான்

## வாழ்க்கை வரலாறு

### இலங்கை தொழிலாளர் காங்கிரஸ்

அசீஸ் இ.இ.கா.வின் தலைவராக தெரிவான 1954 அட்டன் பொதுக்குழுவில் இலங்கையில் அப்போது இ.இ.கா.வுக்கு எதிராக முன்வைக்கப்பட்ட இந்திய சார்பு குற்றச்சாட்டுகளை எதிர்கொள்ளும் வகையில் இலங்கை இந்திய காங்கிரசினது பெயர் *இலங்கை சனநாயக காங்கிரஸ்* என்றும் இலங்கை இந்திய காங்கிரஸ் தொழிற் சங்கத்தினது பெயர் இலங்கை தொழிலாளர் காங்கிரஸ் என்றும் மாற்றப்பட்டது. அசீஸ் கட்சியில் இருந்து வெளியேறிய பிறகு சட்டச் சிக்கல்கள் காரணமாக இலங்கை தொழிலாளர் காங்கிரஸ் (இ.தொ.கா.) மட்டுமே சௌமியமூர்த்தியின் தலைமையில் கீழ் வந்தது. அது முதல் 1999 இல் அவர் இறக்கும் வரையில் இ.தொ.கா.வின் தலைவராக பதவி வகித்தார்.  
1956 இல் சர்வதேச தொழிலாளர் நிறுவனத்தின் இலங்கை பிரதிநிதியாக தெரிவு செய்யப்பட்டார். மேலும் அதன் செயற்குழுவுக்கும் தெரிவு செய்யப்பட்டார் இப்பதவியை அவர் 1978 இல் அமைச்சராக பதவியேறும் வரையில் தொடர்ந்து வகித்து வந்தார்.
# சௌமியமூர்த்தி தொண்டமான்

## வாழ்க்கை வரலாறு

### சிறி கலவரம் 1957

1957 இல் இலங்கை சுதந்திர கட்சி தலைமையிலான அரசின் போக்குவரத்து அமைச்சர் மைத்திரிபால சேனாநாயக்கா வாகன எண் தகடுகளில் ஆங்கில எழுத்துக்கு பதிலாக சிங்கள சிறி (ஸ்ரீ) எழுத்து பாவிக்கப்பட வேண்டும் எனப் பணித்தார். இதனால் இலங்கையின் வடக்கு கிழக்கில் இலங்கைத் தமிழரசுக் கட்சி தலைமையில் சிறி-எதிர்ப்பு போராட்டம் வெடித்தது. தெற்கில் சிங்களவரால் தமிழ் பெயர் பலகைகளுக்கு தார் பூசப்பட்டது. இப்போராட்டத்துக்கு மத்திய மலை நாட்டில் இந்திய வம்சாவளியினர் வாழும் பகுதிகளிலும் ஆதரவு கிடைத்தது. இதனால் அப்பகுதிகளில் சிங்கள-தமிழ் கலவரம் மூண்டது. இதன் போது அப்போதைய பிரதமரான எஸ். டபிள்யூ. ஆர். டி. பண்டாரநாயக்காவின் வேண்டுகோளுக்கு இணங்க தொண்டமான் மத்திய மலைநாட்டின் நகரங்களுக்குச் சென்று நிலைமையை சீர் செய்தார். பின்னர் வெளியிட்ட ஊடக குறிப்பில் மலையக தமிழ் இளைஞ்ஞர்கள் அமைதிகாக்க வேண்ண்டு மெனவும், வடக்கு கிழக்கு தமிழர் பிரச்சினயிலிருந்து மலையக தமிழரது பிரச்சினை வேறுபட்டது எனவும் சுட்டிக்காட்டினார். மேலும் யூன் 1957 இல் எஸ். டபிள்யூ. ஆர். டி. பண்டாரநாயக்காவுக்கு எழுதிய கடிதம் மூலம் இலங்கை சுதந்திர கட்சியையும் இலங்கைத் தமிழரசுக் கட்சியையும் பேச்சுகளுக்கு இணங்கச் செய்து, பின்னர் பௌத்த பிக்குகளின் எதிர்ப்பு காரணமாக கிழித்தெறியப்பட்ட பண்டா-செல்வா ஒப்பந்தத்துக்கு வித்திட்டார்.
# சௌமியமூர்த்தி தொண்டமான்

## வாழ்க்கை வரலாறு

### போட்டியிட்ட தேர்தல்கள்

டிசம்பர் 23, 1959 இல் அசீசின் சனநாயக தொழிளாலர் காங்கிரசும், இலங்கை தொழிலாளர் காங்கிரசும் ஒன்றிணைந்து தேர்தலில் போட்டியிட்டது. இதன்போது நுவரெலியா ஆசனத்துக்கு போட்டியிட்ட தொண்டமான் தோல்வியுற்று நாடாளுமன்ற்றம் செல்ல முடியவில்லை. அம்முறை சிறிமாவோ பண்டாரநாயக்கா ஆட்சி அமைத்தார். ஆகஸ்டு 4, 1960 இல் சிறிமாவோ பண்டாரநாயக்கா, தொழிலாளர் பிரதிநிதியாக சௌமியமூர்த்தியை நாடாளுமன்றத்துக்கு நியமித்தார். மார்ச் 22,1965 இல் நடைபெற்ற பொதுத்தேர்தலில் ஐ.தே.கவுடன் இணைந்து போட்டியிட்டார்.  
| நாள் | தேர்தல் | ஆதரவு கட்சி | போட்டியிட்ட கட்சி | ஆசனம் | நிலை | இறுதி முடிவு | குறிப்பு |
| --- | --- | --- | --- | --- | --- | --- | --- |
| 1947 | பொது | இல்லை | இ.இ.கா | நுவரெலியா | வெற்றி | ஐ.தே.க | முதல் முறையாக நாடாளுமன்ற நுழைவு |
| ஏப்ரல் 28 1952 | பொது | இல்லை | போட்டியிடவில்லை | ஐ.தே.க. | குடியுறிமை பறிப்பு |  |  |
| மார்ச் 19, 1960 | பொது | இல்லை | இ.இ.கா | நுவரெலியா | தோல்வி | ஐ.தே.க. | நாடாளுமன்றம்ம் செல்லவில்லை |
| யூலை 1960 | பொது | இ.சு.க | போட்டியிடவில்லை | இ.சு.க வெற்றி | நாடாளுமன்றத்துக்கு விசேட நியமனம் |  |  |
| மார்ச் 22 1965 | பொது | ஐ.தே.க | போட்டியிடவில்லை | ஐ.தே.க.வெற்றி | நாடாளுமன்றத்துக்கு விசேட நியமனம் |  |  |
| மே 27 1970 | பொது | ஐ.தே.க. | போட்டியிடவில்லை | இ.சு.க. வெற்றி |  |  |  |
| ஜூலை 21 1977 | பொது | ஐ.தே.க. | இ.தொ.கா | நுவரெலியா | வெற்றி | ஐ.தே.க. வெற்றி | அமைச்சரவையில் அங்கம் |
# சௌமியமூர்த்தி தொண்டமான்

## ஆதாரங்கள்

1. டி. சபாரத்ணம் எழுதிய கட்டிலிருந்து விடுதலை- தொண்டமான் கதை
1. டி.பி.எஸ். ஜெயராஜ் எழுதிய 20 ஆம் நூற்றாண்டின் 100 தமிழர்கள்
# இரட்டைப்பதிவு கணக்குவைப்பு முறை

கணக்கியலில் **இரட்டைப்பதிவு கணக்குவைப்பு முறை அல்லது இரட்டைப் பதிவு முறை **(Double-entry bookkeeping system) என்பது, வியாபார நிறுவனம் மற்றும் வியாபாரமல்லா நிறுவனங்கள் என்பவற்றில் இடம்பெறும் பலவிதமான நிதிக்கொடுக்கல் வாங்கல் ஊடுசெயல்களைப் பதிவு செய்வதற்கெனப் பின்பற்றப்படும் ஒர் அடிப்படை நியம முறையாகும். நிறுவனங்களின் நிதிநிலமை,நாணய மதிப்பு, பலவகையான வர்த்தக நடவடிக்கையால் ஏற்பட்ட விளைவுகள் என்பனவற்றை கணிப்பதற்கு இம் முறை பெரிதும் உதவுகின்றது.  
இக் கணக்குவைப்பு(bookkeeping) முறையில் ஒவ்வோர் ஊடுசெயலும் இரு வேறுபட்ட கணக்கேடுகளில் பதியப்படும். காரணம் நிறுவனத்தில் இடம்பெறும் ஒவ்வோர் ஊடுசெயலும் இருவிதமான தாக்கங்களை உண்டு பண்ணும் எனும் அடிப்படை அணுகுமுறையே ஆகும்.உதாரணமாக பொருட்கள் கொள்வனவின் போது ஏற்படும் செலவு தொகை கொள்வனவு க/கு இல் வரவாகவும், அதே தொகை காசு க/கு இல் செலவாகவும் பதியப்படும் இதற்கு மறுவலத்தே விற்பனையின்போது பெறப்பட்ட தொகை காசு க/கு வரவாகவும் விற்பனை க/கு செலவாகவும் பதியப்படும். இங்கு முடிவில் மொத்த வரவு/பற்றுகள் (debit) மொத்த செலவு/கடன்களுக்குச்(credit) சமப்படும்.  
பதிவுகளை மேற்கொள்ள கணக்குஏடுகள் (general ledger) T accounts ஆக அமைக்கப்பட்டு வரவுப்பதிவுகள் (debit ) இடதுபக்கமும்,செலவுப்பதிவுகள் (credit) வலதுபக்கமும் பதியப்படும்.
# இரட்டைப்பதிவு கணக்குவைப்பு முறை

## வரலாறு

இரட்டைப்பதிவின் மேம்படுத்தப்படாத எளிய வடிவம் 12ம் நூற்றாண்டிற்கு முன்பிருந்தே பயன்படுத்தப்பட்டுவருவதாக நம்பப்படுகின்றது.இதன் நீட்சிவடிவம் Amatino Manucci, எனும் வர்த்தகரால் 14ம் நூற்றாண்டின் ஆரம்பத்தில் அறிமுகப்படுத்தப்பட்டது .இதனைத்தொடர்ந்து 1494ல் துறவியும்,டாவின்சியின் நண்பருமான லூகா பசியோலி என்பவரால் இன்றுள்ளது போன்று இரட்டைப் பதிவுமுறை செம்மை செய்யப்பட்டு ஏனையோருக்கும் புரிந்து பயன்படுத்தும் வகையில் வரையறை செய்து *Summa de arithmetica, geometrica, proportioni et proportionalita* எனும் தனது நூலில் வெளியிட்டார் .இதன் காரணமாகவே லூகா பசியோலி **கணக்கியலின் தந்தை** என அழைக்கப்படுகின்றார்.
# இரட்டைப்பதிவு கணக்குவைப்பு முறை

## கணக்கு பதிவியலில் பாவிக்கப்படும் சுருக்ககுறியீடுகள்

- a/c - account - கணக்கு
- B/S - Balance Sheet - இருப்பாய்வு (ஐந்தொகை)
- b/d - brought down - கீழ் கொண்டு வரப்பட்டது(மீதி)
- c/f - carried forward - முன் கொண்டு செல்லப்பட்டது(மீதி)
- Dr - debit - செலவு (அல்லது பற்று)
- Cr - credit - வரவு
- G/L - General Ledger - பொது பேரேடு
- P&L - Profit & Loss லாப நட்டக் கணக்கு
- TB - Trial Balance - இருப்பு நிலை குறிப்பு (பரீட்சை மீதி)
# இரட்டைப்பதிவு கணக்குவைப்பு முறை

## கணக்கியல் நடைமுறைகளும் கணக்குபதிவும்

வணிக நடவடிக்கைகளின்பொழுது பலவகையான **மூலஆவணங்கள்** (source documents) பரிமாறப்படுவது சதாரணமான வழக்கமாகும்.எடுத்துக்காட்டாக கொள்வனவின்போது கிரயப்பட்டியலும் (invoices) விற்பனையின்போது பற்றுச்சீட்டும் (receipts) வழங்கப்படுவது.இத்தகைய மூல ஆவணங்களில் உள்ள விடயங்களை நாளேடுகளில்(daybook) பதிவது தொடர்பில் சிக்கலான இரட்டை பதிவு முறை கையாளப்படுகின்றது.  
உதாரணமாக,வணிகமொன்றில் ரூ.1000 பெறுமதியான பொருட்கள் கடனுக்கு கொள்வனவு செய்யும்போது கொள்வனவு க/கு இல் ரூ.1000 வரவு பக்கதில் அதிகரிக்கும்.அதேவேளையில் கடன்கொடுத்தோரின் க/கு இல் ரூ.1000 செலவுபக்கத்தில் அதிகரிக்கும்.அதாவது இங்கு ஒரு விடயமானது இரு வெறுபட்ட கணக்கேடுகளில் பதிவு செய்யப்படுகின்றது.இத்தகைய பதிவுமுறையின் காரணமாக ஒர் நிறுவனத்தில் உள்ள நிதி தொடர்பில் கடன்கொடுத்தோரின் பங்கென்ன,கடன்பட்டோரின் பங்கென்ன,வரி,கூலிகளின் பங்குகளென்ன என்பனவற்றினை இலகுவாக வேறுபடுத்தி அறியமுடியும்.  
நாளேடுகளில் பதியப்பட்ட பதிவுகளும் அவற்றின் தொகைகளும் பின்னர் அந்தந்த உரிய கணக்கேட்டிற்கு(**book of accounts**) மாற்றியபின்னர் (**Posting**) அவற்றினை சமப்படுத்தி (**balancing**) மீதிகள் துணியப்படும்.இம் மீதிகளே பரீட்சை மீதி (trial balance) தயாரிப்பிற்கு பயன்படும்.பரீட்சை மீதி தயாரிப்பின்போது செய்முறைத்தாள் இரு நிரல்களாக பிரிக்கப்பட்டு சமப்படுத்தப்பட்ட கணக்கேடுகளில் வரவு மீதியினைக் காண்பிப்பவை இடதுபக்கமும் செலவு மீதியினைக் காண்பிப்பவை வலதுபக்கமும் நிரல்படுத்தப்படும் இப்பட்டியலே குறிப்பிட்ட திகதியில்(பொதுவாக ஒவ்வொரு மாதமுடிவில்) உள்ள கணக்குகள் சகலவற்றின் மீதியினை விளம்பும்.முடிவில் இருபக்கமும் நிரல்படுத்தப்பட்ட மீதிகள் கூட்டப்படும்போது சமமான தொகையினை காண்பிக்கும்.அவ்வாறு சமப்படாதுவிடின்,இரட்டைப்பதிவின்போது வழுக்கள், தவறுகள், விடுபாடுகள் ஏதெனும் இடம்பெற்றுள்ளதாக கருதப்படும்.இவ்வழுக்களை இல்லாது செய்ய கணக்கீட்டுக்கொள்கைக்கமைவாக கணக்காளரால் **செம்மையாக்கம்** (adjustments) செய்யப்படும்.முடிவில் தோன்றும் பரீட்சை மீதிகள் நிதிக்கூற்றுக்கள் (financial statements) தயாரிக்க பயன்படுத்தப்படும்.  
பரீட்சை மீதியினைக்கொண்டு தயாரிக்கப்படும் நிதிக்கூற்றுக்களாவன:
- வியாபார இலாபநட்டக் கணக்கு - profit and loss statement.
- ஐந்தொகை - balance sheet.
- காசுப்பாய்ச்சல் கூற்று - cash flow statement.
- Statement of retained earnings.
# இரட்டைப்பதிவு கணக்குவைப்பு முறை

## கணக்கியல் நடைமுறைகளும் கணக்குபதிவும்

### சிறிய உதாரணம்

சொத்தொன்றைக் கொள்வனவு செய்யும்போது (அ-து புதிதாக இயந்திரம் வாங்கும்போது) :
1. நிலையான சொத்துகளின் பெறுமதி அதிகரிக்கும்.
1. காசின் இருப்பு (நடப்புச் சொத்து) குறைவடையும்.  
கடனுக்கு விற்பனை செய்யும்போது :
1. பெறவேண்டிய கடன்தொகை (சொத்து) அதிகரிக்கும்.
1. விற்பனை வருமானம் அதிகரிக்கும் (உரிமையாண்மை அதிகரிக்கும்).  
மேற்கூறிய ஊடுசெயலுக்கு பணம் பெறப்படும்போது கடன்பட்டோரின் க/கு மீதி (பொறுப்பு) குறைவடையும் அதே நேரம் காசு இருப்பு (சொத்து) அதிகரிக்கும்.  
கடன்கொடுத்தொருக்கு கொடுபனவு செய்யும்போது :
1. கொடுகடன் (பொறுப்பு) குறைவடையும்.
1. காசு இருப்பு (சொத்து) குறைவடையும்.
# இரட்டைப்பதிவு கணக்குவைப்பு முறை

## வரவு,செலவு பற்றிய விளக்கம்

இரட்டைப்பதிவு கணக்குவைப்பு முறையானது கணக்கீட்டுச் சமன்பாட்டினால் ஆளப்படுகின்றது.கீழ்வரும் சமன்பாட்டிற்கமைவாகவே கணக்கீடுகள் மேற்கொள்ளப்படும் :  
:**சொத்து = பொறுப்புக்கள் + உரிமையாண்மை**  
இச்சமன்பாட்டினை விரித்துக்கூறும்போது பின்வருமாறு காணப்படும் :  
:**சொத்து = பொறுப்புக்கள் + உரிமையாண்மை + (வருமானம் − செலவீனம்)**  
முடிவாக இதனை எளிய சமன்பாட்டு வடிவில் மாற்றும்போது :  
:**சொத்து+ செலவீனம் = பொறுப்புக்கள் + உரிமையாண்மை + வருமானம்**  
மேலே விரித்து எழுதப்பட்ட கணக்கீட்டுச் சமன்பாடானது எக்காலத்திற்கும் உண்மையாகக் காணப்படும்.ஏதெனும் பிழையாக பதிவுகளை மேற்கொண்டால் மாத்திரமே இச்சமன்பாட்டிற்கு ஒழுக பரீட்சிக்கப்படும் கணக்கீடுகள் பிழைக்கும்,மற்றப்படி சமப்படும்.
கணக்கியலில் வரவு, செலவு என்பது பணக்கொடுக்கல்வாங்கல் சம்பந்தப்பட்டதல்ல,அது **T** கணக்கேட்டில் கூடிக்குறைந்து செல்லும் தன்மையினைக் கூறிப்பதாகும்.பொதுவாக சொத்துக்கள், செலவீனங்கள் வரவு/பற்றாகவும் பொறுப்புக்கள், உரிமையாண்மை, வருமானங்கள் செலவு/கடனாகவும் இருக்கும்.பேரேடுகளில் வரவு இடதுபக்கமும், செலவு வலபக்கமும் பதியப்படும்.முடிவில் ஏடுகளை செவ்வைபார்க்கும்போது வரவுமீதிகளின் கூட்டுத்தொகையும் செலவுமீதிகளில் கூட்டுத்தொகையும் சமப்படும்.  
வரவும்,செலவும் பின்வருமாறு விளக்கப்படும்:  
- **வரவு** - சமப்படுத்தப்பட்ட மீதியுடன் வரவுப்பக்கம் அதிகரித்துச் செல்லும் தன்மையுடைய அல்லது செலவுப்பக்கம் குறைந்து செல்லும் தன்மையுடைய கணக்குகள் வரவாகும்.வரவு T கணக்கேட்டில் இடதுபக்கம் பதியப்படும்.
- **செலவு** - சமப்படுத்தப்பட்ட மீதியுடன் செலவுப்பக்கம் அதிகரித்துச் செல்லும் தன்மையுடைய அல்லது வரவுப்பக்கம் குறைந்து செல்லும் தன்மையுடைய கணக்குகள் வரவாகும்.வரவு T கணக்கேட்டில் வலதுபக்கம் பதியப்படும்.
- **வரவுக் கணக்குகள்** - சொத்து மற்றும் செலவீனங்கள்.
- **செலவுக் கணக்குகள்** - வருமானம்,பொறுப்புக்கள்  
கீழே தரப்பட்டுள்ள பொதுவில் வரவுமீதியினைக் காண்பிக்கும்:  
- சொத்துக்கள்.
- கடன்பட்டோர்.
- பற்றுக்கள் - உரிமையாளரால எடுக்கப்பட்ட பணம்.
- செலவீனங்கள் - வியாபார செயற்பாட்டில் ஏற்பட்ட செலவுகள்.
- நட்டங்கள்  
கீழே தரப்பட்டுள்ள பொதுவில் செலவுமீதியினைக் காண்பிக்கும்:  
- பொறுப்புக்கள்.
- கடன்கொடுத்தோர்,வரி,வங்கிக்கடன்கள்.
- வருமானங்கள் - வியாபார செயற்பாட்டில் பெறப்பட்ட வருமானங்கள்.
- இலாபம்.  
வரவு செலவிற்கான உதாரணம்:  
கடனுக்கு கணனிகளை கொள்வனவு செய்யும்போது
வரவு = கணனி க/கு (நிலையான சொத்து க/கு).
செலவு = கடன்கொடுத்தோர் க/கு (பொறுப்பு க/கு).  
அக் கணனிக்கொள்வனவிற்காக உரிய பணத்தினைச் செலுத்தும்போது:  
வரவு = கடன்கொடுத்தோர் க/கு (பொறுப்பு க/கு).
செலவு = காசு க/கு (சொத்து க/கு).  
பதிவுகளின் முடிவில் (பொதுவாக மாதமுடிவில்) சகல ஏடுகளும் சமப்படுத்தப்பட்டு அவற்றின் வரவு அல்லது செலவு மீதிகளைக் கொண்டு பரீட்சைமீதி தயாரிக்கப்படும்.இப் முடிவுற்ற பரீட்சைமீதியானது கணக்குப்பதிவுகளின் பிழையின்மையினை உறுதி செய்யும் நுட்டமாகவும், முடிவுக் கணக்குகளான இலாபநட்டக் க/கு, ஐந்தொகை என்பன தயாரிப்பதற்கான தரவு அட்டவணையாகவும் தொழிற்படும்.  
கீழ்வரும் அட்டவணை வரவு செலவு மீதிகள் மாற்றமடையும் தன்மையினை விளக்குகின்றது."+" அதிகரிப்பினையும், "-" குறைவடைவதனையும் குறிக்கும்.  
**''' வரவு/செலவு '''**  
| செலவு |  |  |  |
| --- | --- | --- | --- |
| சொத்துக்கள் | align= + | align= − |  |
| பொறுப்புக்கள் | − | align= + |  |
| உரிமையாண்மை | − | align= + |  |
| வருமானம் | (−) | align= + |  |
| செலவீனம் | + | align= (−) | } |
# இரட்டைப்பதிவு கணக்குவைப்பு முறை

## T accounts பற்றிய விளக்கம்

ஆங்கில எழுத்து "T" போன்று காணப்படுவதால் இப் பெயர் கொண்டு அழைக்கப்படுகின்றது.  
| &nbsp; | &nbsp; |  |
| --- | --- | --- |
| &nbsp; | &nbsp; |  |
| &nbsp; | &nbsp; |  |
| &nbsp; | &nbsp; |  |
| &nbsp; | &nbsp; | } |  
வரவுகள் நடுக்கோட்டிற்கு இடதுபுறமாகவும் செலவுகள் நடுக்கோட்டிற்கு வலதுபுறமாகவும் பதியப்படும்.
# 0.999...

கணிதத்தில் **0.999...** (சில நேரங்களில் <math>0.\bar{9}</math> அல்லது <math>0.\dot{9}</math>) என்று குறிக்கப்படும் தொடரும் பதின்பகுப்பு எண் மிகத்துல்லியமாக 1 என்ற எண்ணின் மதிப்பைக் கொண்டிருக்கும். இது ஒரு தோராயமான மதிப்பு அல்ல துல்லியமான மதிப்பு என்பது குறிப்பிடத்தக்கது. அதாவது, "0.999…" என்ற எண்ணும் "1" என்ற குறியீட்டினால் குறிக்கப்படுவதும் ஒரே எண்ணே. இந்த முற்றொருமைக்கு (*identity*) பல தரப்பட்ட மக்களுக்காக, பல்வேறு சூழல்களில், பல்வேறு தற்கோள்களுடன் நிறுவல்கள் தரப்பட்டுள்ளன.  
இந்த ஒப்புமை (*equality*) சில நாடுகளில் பல ஆண்டுகளாக பாடத்திட்டத்தில் பயிற்றுவிக்கப்பட்டு வருகிறது. கணிதக் கல்வி பயிற்றுவித்தலைப் பற்றி ஆய்பவர்கள் இவ்வொப்புமையை மாணவர்கள் எவ்வாறு உள்வாங்குகின்றனர் என்பதைப் பற்றிய ஆய்வுகளை நடத்தினர். அவர்கள் கண்டவரை மாணவர்கள் பொதுவாக இதை ஏற்றுக் கொள்வதில்லை. அவர்களின் எண்ணத்தில் ஒன்று என்ற எண்ணிற்கும் இந்த எண்ணிற்கும் இடையே வெகுநுண்ணளவு மதிப்புக்கள் இருக்கும் அல்லது எண் கணக்கில் பிழை இருக்கும் என்று கருதுகின்றனர். அல்லது கணித எல்லை என்ற கருத்துருவை அவர்கள் சரிவர புரிந்திராமையாலோ 0.999... என்ற எண்ணிற்கு எவ்வாறாயினும் ஒரு கடைசி இலக்கம் "9" என்று இருக்க வேண்டும் என்ற பிழையான கருத்தினாலோ அவர்களுக்கு இவ்வொப்புமையை ஏற்றுக் கொள்ள முடிவதில்லை. ஆனால் மெய்யெண்களை விகிதமுறு எண்களைக் (*rational numbers*) கொண்டு உருவாக்கும்பொழுது எளிதில் இவ்வொப்புமையை நிறுவ முடியும்.  
முரணொத்த இம்மெய்மை பதின்பகுப்பு எண் முறைமையில் மட்டுமே ஏற்படுவதல்ல. வேறு சில  
:<math>
\begin{align}
x &= 0.999\ldots \\
10 x &= 9.999\ldots \\
10 x - x &= 9.999\ldots - 0.999\ldots \\
9 x &= 9
# மதியுரையகம்

**மதியுரையகம்** (think tank) எனப்படுவது குறிப்பிட்ட விடயங்கள் நோக்கி ஆராய்ச்சி செய்யும் நிறுவனம் அல்லது நிறுவனப்படுத்தப்படாத குழு. இது பொதுவாக வணிக நிறுவனங்கள், ஆய்வுக் கூடங்கள், பல்கலைக்கழகங்கள், அரசியல் கட்சிகள் போன்றவற்றுடன் சேர்ந்து இயங்கும். இவை கருத்துக்கள், ஆலோசனைகள் மற்றும் வழிமுறைகளை வழங்கி அவற்றுக்குரிய குறிக்கோளை முன்னெடுத்துச் செல்ல முயலும்.  
மதியுரையகங்கள் பல வகை உண்டு. இவற்றில் பெரும்பாலானவை அரசியல், சமூகம் சார்ந்த விடயங்களையே கருப்பொருளாக கொள்கின்றன. இவை கொள்கைகளை உருவாக்கி அவற்றை செயலாக்கம் செய்வதெப்படி என்பதை விளக்கி அவற்றின் செயலாக்கத்திலும் பங்கு கொள்கின்றன. ஐக்கிய அமெரிக்காவின் வலதுசாரி மதியுரையகங்கள் இவற்றுக்கு எடுத்துக்காட்டாகும்.  
இந்த நிறுவனங்களில் படிப்பாளர்கள் அல்லது புலமையாளர்கள், ஆராய்ச்சியாளர்கள், துறைசார் வல்லுனர்கள், ஊடகவியலாளர்கள் போன்றோர் பணியாற்றுவார்கள்.
# தமிழ்நாட்டுக் குடிவரவாளர்கள்

வேறு பிரதேசங்களில் இருந்து தமிழ்நாட்டுக்கு வந்து வசிப்பவர்களை **தமிழ்நாட்டுக் குடிவரவாளர்கள்** எனலாம். இவர்களை இருவகைப்படுத்தலாம். இந்தியாவின் பிற மாநிலங்களில் இருந்து தமிழ்நாட்டுக்கு குடிவந்தவர்கள்; வெளி நாடுகளில் இருந்து தமிழ்நாட்டுக்கு குடிவந்தவர்கள். குடிவரவாளர்களை இழிவாக "வந்தேறிகள்" என்றும் சிலர் குறிப்பிடுவதுண்டு.
# தமிழ்நாட்டுக் குடிவரவாளர்கள்

## தமிழ்நாட்டுக் குடிவரவாளர் வரலாறு

தமிழர்களே ஆபிரிக்காவில் இருந்து வெளிக்கிட்டு மத்திய ஆசியவினூடாக வட இந்தியா வந்து பின்னர் அங்கிருந்து தென் இந்தியாவிற்கு பரிவியதாக சில ஆய்வுகள் தெரிவிக்கின்றன.  
தமிழ்நாட்டின் நீண்ட வரலாற்றில் பலதரப்பட்ட மக்கள் தமிழ்நாட்டுக்கு வந்து குடியமர்ந்தனர். வடநாட்டில் இருந்து வந்த "அந்தணர்கள்", நாயக்கர்கள் போன்றோர். கடல்மூலமாக வந்த வணிக நோக்கமாக வந்த முகமதியர்கள் பலரும் தமிழ்நாட்டில் தங்கினர்.  
இன்றும் தமிழ்நாட்டில் குடிவரவாளர்கள் வர்த்தகம், பாதுகாப்பு, நல்வாழ்வு தேடி பலர் குடிவருகின்றார்கள். தமிழ்நாட்டுக்கு வரும் இலங்கைத் தமிழ் அகதிகள் இவர்களில் குறிப்பிடத்தக்கவர்கள்.
# அக்டோபர் 31

## பிறப்புகள்

- 1632 &ndash; யொகான்னசு வெர்மிர், டச்சு ஓவியர் (இ. 1675)
- 1760 &ndash; ஒக்குசாய், சப்பானிய ஓவியர் (இ. 1849)
- 1795 &ndash; ஜோன் கீற்ஸ், ஆங்கிலேயக் கலைஞர் (இ. 1821)
- 1815 &ndash; கார்ல் வியர்ஸ்ட்ராஸ், செருமானியக் கணிதவியலாளர் (இ. 1897)
- 1828 &ndash; ஜோசப் வில்சன் ஸ்வான், ஆங்கிலேய இயற்பியலாளர், வேதியியலாளர் (இ. 1914)
- 1861 &ndash; நாராயண ஐயங்கார், தமிழக இதழாசிரியர், ஆய்வாளர், நூலாசிரியர் (இ. 1947)
- 1875 &ndash; வல்லபாய் பட்டேல், இந்திய அரசியல்வாதி (இ. 1950)
- 1887 &ndash; சங் கை செக், சீனக் குடியரசின் 1வது அரசுத்தலைவர் (இ. 1975)
- 1918 &ndash; இயான் ஸ்டீவன்சன், அமெரிக்க உளவியலாளர் (இ. 2007)
- 1922 &ndash; நொரடோம் சீயனூக், கம்போடியாவின் 1வது பிரதமர் (இ. 2012)
- 1929 &ndash; முக்தா சீனிவாசன், தென்னிந்தியத் திரைப்பட இயக்குநர்
- 1930 &ndash; மைக்கேல் கொலின்ஸ், அமெரிக்க விண்வெளி வீரர் (இ. 2021)
- 1933 &ndash; துரை இராஜாராம், தமிழக எழுத்தாளர்
- 1943 &ndash; உம்மன் சாண்டி, கேரள அரசியல்வாதி, முதலமைச்சர்
- 1961 &ndash; சர்பானந்த சோனாவால், அசாம் மாநிலத்தின் 14வது முதலமைச்சர்
- 1961 &ndash; பீட்டர் ஜாக்சன்,நியூசிலாந்து நடிகர்
- 1986 &ndash; சம்விருதா சுனில், தென்னிந்திய, மலையாளத் திரைப்பட நடிகை
# அக்டோபர் 31

## இறப்புகள்

- 1811 &ndash; பண்டார வன்னியன், வன்னி மன்னன்
- 1926 &ndash; ஆரி உடீனி, அங்கேரிய-அமெரிக்க மாயவித்தைக் காரர் (பி. 1874)
- 1929 &ndash; நார்மன் பிரிட்சர்டு, இந்திய-ஆங்கிலேய நடிகர் (பி. 1877)
- 1962 &ndash; கேபிரியேல் இரெனவுதோத் பிளம்மாரியன், பிரென்சு வானியலாளர் (பி. 1877)
- 1975 &ndash; எஸ். டி. பர்மன், இந்தியத் திரைப்பட இசையமைப்பாளர், பின்னணிப் பாடகர் (பி. 1906)
- 1984 &ndash; இந்திரா காந்தி, இந்தியாவின் 3வது பிரதமர் (பி. 1917)
- 1990 &ndash; எம். எல். வசந்தகுமாரி, திரைப்பட, கருநாடக இசைப்பாடகி (பி, 1928)
- 1993 &ndash; பெடெரிக்கோ ஃபெலினி, இத்தாலிய இயக்குநர் (பி. 1920)
- 1999 &ndash; ஜான் வெய்ன்ரைட் எவான்சு, அமெரிக்க வானியலாளர் (பி. 1909)
- 2003 &ndash; செம்மங்குடி சீனிவாச ஐயர், இந்தியக் கருநாடக இசைப் பாடகர் (பி. 1908)
- 2005 &ndash; பி. லீலா, பின்னணிப் பாடகி (பி. 1934)
- 2006 &ndash; அம்ரிதா பிரீதம், பாக்கித்தானிய-இந்தியக் கவிஞர் (பி. 1919)
- 2013 &ndash; ராதா பர்னியர், பிரம்மஞானசபையின் தலைவி (பி. 1923)
# அக்டோபர் 31

## சிறப்பு நாள்

- ஆலோவீன்
# அச்சு நாடுகள்

, செம்மஞ்சள் நிறத்தில் இருப்பவை அச்சு அணி நாடுகள். நடுநிலை நாடுகள் சாம்பல் நிறத்தில் உள்ளன.]]  
**அச்சு அணி நாடுகள்** (*Axis powers*) முதலில் ரோம்-பெர்லின் அச்சு நாடுகள் என்று அழைக்கப்பட்டது. இது இரண்டாம் உலகப் போரின் போது நட்பு அணி நாடுகளை எதிர்த்த நாடுகள் ஆகும். ஜெர்மனி, இத்தாலி, மற்றும் ஜப்பான் அரசு ஆகியவை முதன்மையான அச்சு நாடுகள் ஆகும். இந்நாடுகள் ஒரு நேரத்தில் ஐரோப்பா, ஆசியா, ஆப்பிரிக்கா, மற்றும் ஆசியா-பசிபிக் ஆகியவற்றின் பெரும்பாலான பகுதிகளில் மேலோங்கியிருந்தன. ஆனால் போரின் முடிவில் அச்சு அணி நாடுகள் பெரும் தோல்வியை அடைந்தன. நட்பு அணி நாடுகளைப் போலவே இக்கூட்டணியிலும் சில நாடுகள் போர் நடைபெற்ற நேரத்தில் சேர்வதும் விலகுவதுமாக இருந்தன.
# தேசிய விடுதலை முன்னணி (அல்ஜீரியா)

**தேசிய விடுதலை முன்னணி** (அரபு மொழி: جبهة التحرير الوطني, பிரெஞ்சு: Front de Libération Nationale, அல்லது "FLN") அல்ஜீரியா நாட்டிலுள்ள ஒரு அரசியல் கட்சி ஆகும்.
அந்தக் கட்சி 1954-ம் ஆண்டு துவக்கப்பட்டது.  
அந்தக் கட்சியின் இளையோர் அமைப்பு அல்ஜீரிய தேசிய இளமை ஒன்றியம் (பிரெஞ்சு: Union Nationale de la Jeunesse Algérienne) ஆகும்.  
2002 நடைபெற்ற பாராளுமன்றத் தேர்தல்களில் அக்கட்சி2 618 003 வாக்குகளைப் (35.3%, 199 இடங்கள்) பெற்றது.  
2004 அதிபர் தேர்தலில் இந்த கட்சியைச் சேர்ந்த Ali Benflis அவர்கள் 653 951 வாக்குகளைப் பெற்றார் (6.4%).
# ஜனநாயகத்துக்கான தேசிய பேரணி

**ஜனநாயகத்துக்கான தேசிய பேரணி** (பிரெ. Rassemblement National Démocratique) அல்ஜீரியா நாட்டிலுள்ள ஒரு அரசியல் கட்சி ஆகும். இந்தக் கட்சியின் தலைவர் அஹ்மத் ஔயாஹியா என்பவராவார்.  
2002 நடைபெற்ற பாராளுமன்றத் தேர்தல்களில் அக்கட்சி 610,461 வாக்குகளைப் (8.2%, 47 இடங்கள்) பெற்றது. 2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான அப்தெல்சிஸ் பௌடெஃப்ளிகா, 8,651,723 வாக்குகள் (85%) பெற்று வெற்றி பெற்றார்.
# அங்கோலா மக்கள் விடுதலை இயக்கம்

**அங்கோலா மக்களின் விடுதலை இயக்கம் -- தொழிலாளர் கட்சி** (போர்த்துக்கீசம்: *Movimento Popular de Libertação de Angola - Partido do Trabalho*) அங்கோலா நாட்டிலுள்ள ஒரு அரசியல் கட்சி ஆகும். அந்தக் கட்சி 1956-ம் ஆண்டு துவக்கப்பட்டது.  
இந்தக் கட்சி EME என்ற இதழை வெளியிடுகிறது.
அந்தக் கட்சியின் இளையோர் அமைப்பு *அங்கோலா மக்களின் விடுதலை இயக்கத்தின் இளையோர்* (Juventude do Movimento Popular da Libertação de Angola) ஆகும்.  
1992 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹொசே எடுவார்டோ டோஸ் சான்ட்டோஸ், 1 953 335 வாக்குகள் (49.57%) பெற்று வெற்றி பெற்றார்.
1992 நடைபெற்ற பாராளுமன்றத் தேர்தல்களில் அக்கட்சி2 124 126 வாக்குகளைப் (53.74%, 129 இடங்கள்) பெற்றது.
# மனித உரிமைகள் பாதுகாப்புக் கட்சி

**மனித உரிமைகள் பாதுகாப்புக் கட்சி ** (Human Rights Protection Party) சமோவா நாட்டிலுள்ள ஓர் அரசியல் கட்சி ஆகும்.  
இந்தக் கட்சியின் தலைவர் Tuila'epa Sailele Malielegaoi என்பவர்.  
2001 நடைபெற்ற பாராளுமன்றத் தேர்தல்களில் அக்கட்சி 30 இடங்கள் பெற்றது.
# பிரேசில் கம்யூனிஸ்ட் கட்சி

**பிரேசில் கம்யூனிஸ்ட் கட்சி** (*Partido Comunista do Brasil*) பிரேசில் நாட்டிலுள்ள ஒரு பொதுவுடமைக் அரசியல் கட்சி ஆகும்.
அந்தக் கட்சி 1962-ம் ஆண்டு துவக்கப்பட்டது.  
இந்தக் கட்சியின் தலைவர் José Renato Rabelo இருந்தார்.  
இந்தக் கட்சி Vermelho என்ற இதழை வெளியிடுகிறது.
அந்தக் கட்சியின் இளையோர் அமைப்பு União da Juventude Socialista ஆகும்.  
2002 நடைபெற்ற பாராளுமன்றத் தேர்தல்களில் அக்கட்சி1 967 833 வாக்குகளைப் (2.2%, 12 இடங்கள்) பெற்றது.
# சிலி கம்யூனிஸ்ட் கட்சி

**சிலி கம்யூனிஸ்ட் கட்சி** (*Partido Comunista de Chile*) சிலி நாட்டிலுள்ள ஒரு பொதுவுடமைக் அரசியல் கட்சி ஆகும்.
அந்தக் கட்சி 1912-ம் ஆண்டு Luis Emilio Recabarren என்பவரால் துவக்கப்பட்டது.  
இந்தக் கட்சியின் தலைவர் Guillermo Tellier இருந்தார்.  
இந்தக் கட்சி El Siglo என்ற இதழை வெளியிடுகிறது.
அந்தக் கட்சியின் இளையோர் அமைப்பு Juventudes Comunistas ஆகும்.
# சிலி சமதர்மவாதக் கட்சி

**சிலி சமதர்மவாதக் கட்சி** (*Partido Socialista de Chile*) சிலி நாட்டிலுள்ள ஒரு சோசலிச ஜனநாயக அரசியல் கட்சி ஆகும். அந்தக் கட்சி 1933-ம் ஆண்டு துவக்கப்பட்டது.  
இந்தக் கட்சியின் பொதுச் செயலாளர் ரிக்கார்டோ நூஞெசு (Ricardo Núñez). கமிலோ எசுக்கலோனா (Camilo Escalona) இந்தக் கட்சியின் தலைவர். 2005 நடைபெற்ற பாராளுமன்றத் தேர்தல்களில் அக்கட்சி 653692 வாக்குகளைப் (10.02%, 15 இடங்கள்) பெற்றது. 2006 ஆம் ஆண்டின் ஜனாதிபதித் தேர்தலில், கட்சியின் வேட்பாளரான மிச்சேல் பச்லெட் (Michelle Bachelet), 3723019 வாக்குகள் (53.49%) பெற்று வெற்றி பெற்றார். அந்தக் கட்சியின் இளையோர் அமைப்பு Juventud Socialista de Chile ஆகும்.
# வெனீசூலா கம்யூனிஸ்ட் கட்சி

**வெனீசூலா கம்யூனிஸ்ட் கட்சி** (*Partido Comunista de Venezuela*) வெனீசூலா நாட்டிலுள்ள ஒரு பொதுவுடமை அரசியல் கட்சி ஆகும்.
அந்தக் கட்சி 1931-ம் ஆண்டு துவக்கப்பட்டது.  
இந்தக் கட்சியின் தலைவர் Pedro Ortega இருந்தார்.  
இந்தக் கட்சி Tribuna Popular என்ற இதழை வெளியிடுகிறது.
அந்தக் கட்சியின் இளையோர் அமைப்பு Juventud Comunista de Venezuela ஆகும்.  
2005 நடைபெற்ற பாராளுமன்றத் தேர்தல்களில் அக்கட்சி 133 686 வாக்குகளைப் (8 இடங்கள்) பெற்றது.
# இச்டிக்லல் கட்சி

**இச்டிக்லல் கட்சி** (*Parti Istiqlal*, حزب الإستقلال) மொரோக்கோ நாட்டிலுள்ள ஒரு தேசியவாத அரசியல் கட்சி ஆகும்.  
அந்தக் கட்சியின் இளையோர் அமைப்பு Jeunesse du Parti Istiqlal ஆகும்.  
2002 நடைபெற்ற பாராளுமன்றத் தேர்தல்களில் அக்கட்சி 48 இடங்கள் பெற்றது.
# விடுதலைக்கும் தொழிலுக்குமான கட்சி

**விடுதலைக்கும் தொழிலுக்குமான கட்சி** (Parti de l'Indépendence et du Travail), செனகல் நாட்டிலுள்ள ஒரு பொதுவுடமை அரசியல் கட்சி ஆகும்.
அந்தக் கட்சி 1957-ம் ஆண்டு துவக்கப்பட்டது.  
இந்தக் கட்சியின் பொதுச் செயலாளர் ஆமத் டான்சோக்கோ (Amath Dansokho) ஆவார்.  
இந்தக் கட்சி டான் டூலே (Daan Doole) என்ற இதழை வெளியிடுகிறது.
அந்தக் கட்சியின் இளையோர் அமைப்பு (Union de la Jeunesse Démocratique Alboury Ndiaye) ஆகும்.  
2001 நடைபெற்ற பாராளுமன்றத் தேர்தல்களில் அக்கட்சி 1 இடங்கள் பெற்றது.
# ஆஸ்திரிய மக்கள் கட்சி

**ஆஸ்திரிய மக்கள் கட்சி** (*Österreichische Volkspartei* அல்லது ÖVP) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1945 ஆம் ஆண்டு துவக்கப்பட்டது.  
இந்தக் கட்சியின் தலைவர்: வொல்ஃப்கங் ஷிச்செல்  
இக்கட்சியின் இளையோர் அமைப்பு இளைய மக்கள் கட்சி (*Junge Volkspartei*) ஆகும்.  
2002 நடைபெற்ற பாராளுமன்றத் தேர்தல்களில் இக்கட்சி 2,076,833 வாக்குகளை (42.30%) பெற்று 79 இடங்களைக் கைப்பற்றியது.  
2004 அதிபர் தேர்தலில் இந்த கட்சியைச் சேர்ந்த பெனிட ஃப்எரெரொ-வல்ட்னெர் அவர்கள் 1,969,326 வாக்குகளைப் பெற்றார் (47.6%).  
இந்தக் கட்சி ஐரோப்பிய பாராளுமன்றத்தில் 6 இடங்களைக் கொண்டுள்ளது.
# ஆஸ்திரிய சமூக ஜனநாயகக் கட்சி

**ஆஸ்திரிய சமூக ஜனநாயகக் கட்சி** (*Sozialdemokratische Partei Österreichs*) ஆஸ்திரியா நாட்டிலுள்ள ஒரு சமவுடைமை மக்களாட்சி அரசியல் கட்சி ஆகும்.
இந்தக்கட்சி 1888-ம் ஆண்டு துவக்கப்பட்டது.  
இந்தக் கட்சியின் தலைவர் அல்பிரட் குசென்போவர் (*Alfred Gusenbauer*) ஆவார்.  
அந்தக் கட்சியின் இளையோர் அமைப்பு *Sozialistische Jugend Österreich* ஆகும்.  
2002 நடைபெற்ற பாராளுமன்றத் தேர்தல்களில் அக்கட்சி 1,792,499 வாக்குகளைப் (36.51%, 69 இடங்கள்) பெற்றது.  
2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹெயின்ஸ் ஃபிஷர் (*Heinz Fischer*), 2 166 690 வாக்குகள் (52.4%) பெற்று வெற்றி பெற்றார்.  
இந்தக் கட்சி ஐரோப்பிய பாராளுமன்றத்தில் 7 இடங்களைக் கொண்டுள்ளது.
# ஆஸ்திரிய சுதந்திரக் கட்சி

**ஆஸ்திரிய சுதந்திரக் கட்சி** (*Freiheitliche Partei Österreichs* அல்லது FPÖ) ஆஸ்திரியா நாட்டிலுள்ள ஒரு தேசியவாத அரசியல் கட்சி ஆகும். இக்கட்சி 1956 ஆம் ஆண்டு ஆரம்பிக்கப்பட்டது.  
இந்தக் கட்சியின் தலைவர்: *Heinz-Christian Strache*.  
அந்தக் கட்சியின் இளையோர் அமைப்பு: *Ring Freiheitlicher Jugend Österreich*.  
2002 நடைபெற்ற பாராளுமன்றத் தேர்தல்களில் அக்கட்சி 491,328 வாக்குகளைப் பெற்று (10.1%) 18 இடங்களைக் கைப்பற்றியது. இந்தக் கட்சி ஐரோப்பியப் பாராளுமன்றத்தில் 1 இடத்தைக் கொண்டுள்ளது.
# ஆஸ்திரியப் பசுமைக் கட்சி

**ஆஸ்திரியப் பசுமைக் கட்சி** (*Die Grünen - Die Grüne Alternative*) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1986 ஆம் ஆண்டு ஆரம்பிக்கப்பட்டது. இந்தக் கட்சியின் தலைவர்: *Alexander Van der Bellen*.
இந்தக் கட்சி *Planet* என்ற இதழை வெளியிடுகிறது. 2002 நடைபெற்ற பாராளுமன்றத் தேர்தல்களில் அக்கட்சி 464,980 வாக்குகளை (9.47%) பெற்று 17 இடங்களைக் கைப்பற்றியது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# தாராண்மையாளர் மன்றம்

**தாராண்மையாளர் மன்றம்** (*Liberales Forum*) ஆஸ்திரியா நாட்டிலுள்ள ஒரு தாராண்மைவாத அரசியல் கட்சி ஆகும்.
இந்தக் கட்சி 1993-ம் ஆண்டு ஈடு சுமிட்டு என்பவரால் துவக்கப்பட்டது.  
இந்தக் கட்சியின் தலைவர் அலக்சாண்டர் சாக்கு என்பவராவார். 2002 நடைபெற்ற பாராளுமன்றத் தேர்தல்களில் இக்கட்சி 48,083 வாக்குகளைப் (0.98%) பெற்றது. ஆனால் இக்கட்சியால் எந்த இடத்தையும் கைப்பற்ற முடியவில்லை. இந்தக் கட்சி ஐரோப்பிய பாராளுமன்றத்தில் 1 இடங்களைக் கொண்டுள்ளது.
# ஆஸ்திரியா கம்யூனிஸ்ட் கட்சி

**ஆஸ்திரியா கம்யூனிஸ்ட் கட்சி** ஆஸ்திரியா நாட்டிலுள்ள ஒரு பொதுவுடமைக் அரசியல் கட்சி ஆகும்.
அந்தக் கட்சி 1918-ம் ஆண்டு துவக்கப்பட்டது.  
இந்தக் கட்சி Argument என்ற இதழை வெளியிடுகிறது.
அந்தக் கட்சியின் இளையோர் அமைப்பு Kommunistische Jugend Österreichs - Junge Linke ஆகும்.  
2002 நடைபெற்ற பாராளுமன்றத் தேர்தல்களில் அக்கட்சி 27 568 வாக்குகளைப் (0.56%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# சமதர்ம இடதுசாரிக் கட்சி

**சமதர்ம இடதுசாரிக் கட்சி** (*Sozialistische Links Partei*) ஆஸ்திரியா நாட்டிலுள்ள ஒரு சோஷலிச அரசியல் கட்சி ஆகும். இக் கட்சி 2000 ஆம் ஆண்டு துவக்கப்பட்டது.  
இந்தக் கட்சியின் தலைவராக "சோனியா குரூஷ்" (*Sonja Grush*) இருந்தார். இந்தக் கட்சி "வோர்வார்ட்ஸ்" (*Vorwärts*) என்ற இதழை வெளியிடுகிறது.  
2002 இல் நடைபெற்ற பாராளுமன்றத் தேர்தல்களில் அக்கட்சி 3,906 வாக்குகளைப் (0.08%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# உழைக்கும் மக்களின் முற்போக்கு கட்சி

**உழைக்கும் மக்களின் முற்போக்கு கட்சி** (Progressive Party of Working People) என்பது சைப்பிரஸ் நாட்டிலுள்ள ஒரு பொதுவுடமை அரசியல் கட்சி ஆகும். இக்கட்சி கிரேக்க மொழியில் Ανορθωτικό Κόμμα Εργαζόμενου Λαού என அழைக்கப்படுகிறது. கிரேக்கப்பெயரின் முதலெழுத்துக்களைக்கொண்டு சுருக்கமாக AKEL என அழைக்கப்படுகிறது. இந்தக் கட்சி 1926-ம் ஆண்டு துவக்கப்பட்டது.  
இந்தக் கட்சியின் பொதுச் செயலாளர் டிமிட்ரிஸ் கிரிஸ்டோஃபஸ் (ஆங்:Dimitris Christofias, கிரே: Δημήτρης Χριστόφιας) இருந்தார்.
இக்கட்சி ஹராவ்கி(Haravghi) என்ற இதழை வெளியிடுகிறது. இக்கட்சியின் இளையோர் அமைப்பு ஈடோன்(EDON) ஆகும்.  
2006 நடைபெற்ற பாராளுமன்றத் தேர்தல்களில் இக்கட்சி 131 066 வாக்குகளைப் (31.1%, 18 இடங்கள்) பெற்றது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.  
2008 ஆம் ஆண்டின் ஜனாதிபதித் தேர்தலில், கட்சியின் வேட்பாளரான டிமிட்ரிஸ் கிரிஸ்டோஃபஸ்், 240 604 வாக்குகள் (53.37%) பெற்று வெற்றி பெற்றார்.
# மக்களாட்சித் திரளணி

**மக்களாட்சித் திரளணி** (கிரேக்க மொழி: Δημοκρατικός Συναγερμός) சைப்பிரஸ் நாட்டிலுள்ள ஒரு அரசியல் கட்சி ஆகும்.
அந்தக் கட்சி 1976-ம் ஆண்டு கிலாஃப்கோஸ் கிலெரிடெஸ் என்பவரால் துவக்கப்பட்டது.  
இந்தக் கட்சியின் தலைவர் நீக்கோஸ் அனஸ்தாசியாதிஸ் இருந்தார். அந்தக் கட்சியின் இளையோர் அமைப்பு NEDISY ஆகும்.  
2006 நடைபெற்ற பாராளுமன்றத் தேர்தல்களில் அக்கட்சி 127 776 வாக்குகளைப் (30.3%, 18 இடங்கள்) பெற்றது.  
2002 அதிபர் தேர்தலில் இந்த கட்சியைச் சேர்ந்த கிலாஃப்கோஸ் கிலெரிடெஸ் அவர்கள் 160 724 வாக்குகளைப் பெற்றார் (38.8%).  
இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# மக்களாட்சிக் கட்சி (சைப்பிரஸ்)

**மக்களாட்சிக் கட்சி** (கிரேக்க மொழி: Δημοκρατικό Κόμμα) சைப்பிரஸ் நாட்டிலுள்ள ஒரு தாராண்மைவாத அரசியல் கட்சி ஆகும்.
அந்தக் கட்சி 1976-ம் ஆண்டு ஸ்பிரோஸ் கிப்ரியானு என்பவரால் துவக்கப்பட்டது.  
இந்தக் கட்சியின் தலைவர் தாசோஸ் பாப்படொப்புலோஸ் இருந்தார். 2002 ஆம் ஆண்டின் ஜனாதிபதித் தேர்தலில், கட்சியின் வேட்பாளரான பாப்படொப்புலோஸ், 213 353 வாக்குகள் (51.5%) பெற்று வெற்றி பெற்றார்.  
அந்தக் கட்சியின் இளையோர் அமைப்பு ΝΕΔΗΚ ஆகும்.  
2006 நடைபெற்ற பாராளுமன்றத் தேர்தல்களில் அக்கட்சி 75 458 வாக்குகளைப் (17.9%, 11 இடங்கள்) பெற்றது. இடங்களைக் கொண்டுள்ளது. 1 இடங்களைக் கொண்டுள்ளது.
# சமூக ஜனநாயகத்துக்கான இயக்கம்

**சமூக ஜனநாயகத்துக்கான இயக்கம்** (கிரேக்கம்: Κινήμα Σοσιαλδημοκρατών ΕΔΕΚ) சைப்பிரஸ் நாட்டிலுள்ள ஒரு சோசலிச ஜனநாயக அரசியல் கட்சி ஆகும்.
அந்தக் கட்சி 1970-ம் ஆண்டு வாசொஸ் லிஸ்சாரிடிஸ் (Vasos Lyssaridis) என்பவரால் துவக்கப்பட்டது.  
இந்தக் கட்சியின் தலைவர் Yannakis Omirou ஆவார்.  
2006 நடைபெற்ற பாராளுமன்றத் தேர்தல்களில் அக்கட்சி 37 533 வாக்குகளைப் (8.9%, 5 இடங்கள்) பெற்றது.
# ஐரோப்பிய கட்சி

**ஐரோப்பிய கட்சி** (*Ευρωπαϊκό Κόμμα*) சைப்பிரஸ் நாட்டிலுள்ள ஒரு அரசியல் கட்சி ஆகும்.
அந்தக் கட்சி 2005-ம் ஆண்டு துவக்கப்பட்டது.  
2006 நடைபெற்ற பாராளுமன்றத் தேர்தல்களில் அக்கட்சி 24 196 வாக்குகளைப் (5.8%, 3 இடங்கள்) பெற்றது.  
அந்தக் கட்சியின் இளையோர் அமைப்பு Νεολαία Ευρωπαϊκό Κόμμα ஆகும்.
# ஐக்கிய மக்களாட்சிவாதிகள்

**ஐக்கிய மக்களாட்சிவாதிகள்** (கிரேக்க மொழி: Ενωμένοι Δημοκρατές) சைப்பிரஸ் நாட்டிலுள்ள ஒரு தாராண்மைவாத அரசியல் கட்சி ஆகும்.
அந்தக் கட்சி 1996-ம் ஆண்டு துவக்கப்பட்டது.  
இந்தக் கட்சியின் தலைவர் ஜோர்ஜ் வாசிலியூ இருந்தார்.  
2006 நடைபெற்ற பாராளுமன்றத் தேர்தல்களில் அக்கட்சி 1000 வாக்குகளைப் (1%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# நேபாளி காங்கிரஸ்

**நேபாளி காங்கிரஸ்** , (नेपाली कांग्रेस) நேபாளம் நாட்டிலுள்ள ஒரு சோசலிச ஜனநாயகக் அரசியல் கட்சி ஆகும். அக்கட்சி 1950-ம் ஆண்டு நேபாளம் தேசிய காங்கிரஸ் மற்றும் நேபாள சனநாயகக் காங்கிரசு ஆகிய கட்சிகளை இணைத்துத் துவக்கப்பட்டது.  
இந்தக் கட்சியின் தலைவர் கிரிஜா பிரசாத் கொய்ராலா இருந்தார்.  
அந்தக் கட்சியின் இளையோர் அமைப்பு நேபாள தருண் தள் ஆகும்.  
1999 நடைபெற்ற பாராளுமன்றத் தேர்தல்களில் அக்கட்சி 3214786 வாக்குகளைப் (37.17%, 111 இடங்கள்) பெற்றது.
# நேபாள பொதுவுடமைக் கட்சி (மார்க்சிய கூட்டு)

**நேபாள பொதுவுடமைக் கட்சி (மார்க்சிய கூட்டு)** (*Communist Party of Nepal (United Marxist)*, नेपाल कम्युनिस्ट पार्टी (संयुक्त मार्क्सवादी)) நேபாளம் நாட்டிலுள்ள ஒரு பொதுவுடமைக் அரசியல் கட்சி ஆகும். அக்கட்சி 2005-ம் ஆண்டு நேபாள பொதுவுடமைக் கட்சி (கூட்டு) மற்றும் நேபாள பொதுவுடமைக் கட்சி (மார்க்சிய) ஆகிய கட்சிகளை இணைத்துத் துவக்கப்பட்டது.  
இந்தக் கட்சியின் பொதுச் செயலாளர் பிசுனு பகதூர் மானான்தர் இருந்தார். இந்தக் கட்சியின் தலைவர் பிரபு நாராயண் சௌத்ரி இருந்தார்.
அந்தக் கட்சியின் இளையோர் அமைப்பு நேபாள முன்னேற்ற மாணவ கூட்டமைப்பு ஆகும்.
# நேபாள உழைக்கும் விவசாயிகளின் கட்சி

**நேபாள உழைக்கும் விவசாயிகளின் கட்சி** (*Nepal Workers Peasants Party*, நேபாளி: नेपाल मजदुर किसान पार्ती) நேபாள நாட்டிலுள்ள ஒரு பொதுவுடமைக் அரசியல் கட்சி ஆகும். அக்கட்சி 1976-ம் ஆண்டு ரோஹித் சமுஹாவின் பாட்டாளி புரட்சிகர இயக்கம் மற்றும் கிசான் சமிதி ஆகிய கட்சிகளை இணைத்துத் துவக்கப்பட்டது.  
இந்தக் கட்சியின் தலைவர் நாராயண் மன் பிஜுக்சே அவார். அந்தக் கட்சியின் இளையோர் அமைப்பு நேபாள புரட்சிகர இளைஞர் சங்கம் ஆகும்.  
1999 நடைபெற்ற பாராளுமன்றத் தேர்தல்களில் அக்கட்சி 48685 வாக்குகளைப் (0.41%, 1 இடம்) பெற்றது.